พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลพระนครพ.ศ. ๒๕๕๑ ภูมิพลอดุลยเดช ป.ร.ให้ไว้ ณ วันที่ ๒๗ ธันวาคมพ.ศ. ๒๕๕๑เป็นปีที่ ๖๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลพระนครอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลพระนคร พ.ศ. ๒๕๕๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเทคโนโลยีราชมงคลพระนครดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาครุศาสตร์อุตสาหกรรม มีปริญญาสามชั้น คือ(ก)เอก เรียกว่า ครุศาสตร์อุตสาหกรรมดุษฎีบัณฑิต ใช้อักษรย่อ ค.อ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ครุศาสตร์อุตสาหกรรมมหาบัณฑิต ใช้อักษรย่อ ค.อ.ม.(ค)ตรี เรียกว่า ครุศาสตร์อุตสาหกรรมบัณฑิต ใช้อักษรย่อ ค.อ.บ.(๓)สาขาวิชาคหกรรมศาสตร์ มีปริญญาสามชั้น คือ(ก)เอก เรียกว่า คหกรรมศาสตรดุษฎีบัณฑิต ใช้อักษรย่อ คศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า คหกรรมศาสตรมหาบัณฑิต ใช้อักษรย่อ คศ.ม.(ค)ตรี เรียกว่า คหกรรมศาสตรบัณฑิต ใช้อักษรย่อ คศ.บ.(๔)สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๕)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๖)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๗)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๘)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๙)สาขาวิชาสถาปัตยกรรมศาสตร์ มีปริญญาสามชั้น คือ(ก)เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด. และปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค)ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๐)สาขาวิชาอุตสาหกรรมศาสตร์ มีปริญญาสามชั้น คือ(ก)เอก เรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด. และปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า อุตสาหกรรมศาสตรมหาบัณฑิต ใช้อักษรย่อ อส.ม.(ค)ตรี เรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมหาวิทยาลัยเทคโนโลยีราชมงคลพระนคร มีสามชั้น ดังต่อไปนี้(๑)ครุยดุษฎีบัณฑิต เป็นเสื้อคลุมแขนยาวทำด้วยผ้าโปร่งสีขาว ผ่าอกตลอด ยาวคลุมเข่ามีสำรดรอบขอบ สำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีม่วง กว้าง ๑๐ เซนติเมตร มีแถบทอง กว้าง ๑เซนติเมตร ที่ริมทั้งสองข้าง เว้นระยะห่าง ๒.๓ เซนติเมตร ทั้งสองข้าง ทาบแถบทองกว้าง ๐.๗ เซนติเมตร ตอนกลางสำรดมีแถบผ้ามันตามสีประจำคณะ กว้าง ๑.๓ เซนติเมตรและมีตราสัญลักษณ์มหาวิทยาลัยทำด้วยโลหะสีเงิน สูง ๖ เซนติเมตรติดบนสำรดรอบขอบด้านหน้าอกทั้งสองข้าง(ข)สำรดต้นแขน แบ่งเป็น ๓ ตอน ระยะห่างตอนละ ๑.๕ เซนติเมตร แต่ละตอน กว้าง ๖.๕เซนติเมตร พื้นสำรดทำด้วยผ้าสักหลาดสีม่วง มีแถบทอง กว้าง ๑ เซนติเมตรที่ริมทั้งสองข้างตอนกลางสำรดมีแถบผ้ามันตามสีประจำคณะ กว้าง ๑.๓ เซนติเมตร(ค)สำรดปลายแขน พื้นสำรดทำด้วยผ้าสักหลาดสีม่วง กว้าง ๑๐ เซนติเมตร มีแถบทอง กว้าง ๑เซนติเมตร ที่ริมทั้งสองข้าง เว้นระยะห่าง ๒.๓ เซนติเมตร ทั้งสองข้าง ทาบแถบทองกว้าง ๐.๗ เซนติเมตร ตอนกลางสำรดมีแถบผ้ามันตามสีประจำคณะ กว้าง ๑.๓ เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่มีสำรดต้นแขน ๒ ตอน(๓)ครุยบัณฑิต เช่นเดียวกับครุยมหาบัณฑิต เว้นแต่มีสำรดต้นแขน ๑ ตอนมาตรา ๕เข็มวิทยฐานะของมหาวิทยาลัยเทคโนโลยีราชมงคลพระนครมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนสีทองส่วนพื้นของพระราชลัญจกรและดอกบัวลงยาสีน้ำเงินส่วนพื้นของชื่อมหาวิทยาลัยลงยาสีขาว สูง ๖ เซนติเมตรมาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และคณาจารย์มหาวิทยาลัย มีดังต่อไปนี้(๑)นายกสภามหาวิทยาลัย ครุยเป็นเสื้อคลุมแขนยาวทำด้วยผ้าโปร่งสีขาวผ่าอกตลอดยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีม่วง กว้าง ๑๐ เซนติเมตร โดยทาบแถบทอง กว้าง๑ เซนติเมตร จำนวน ๖ แถบ บนผ้าสักหลาดสีม่วง มีระยะห่างระหว่างแถบ ๐.๘ เซนติเมตรมีสำรดเฉียงโดยพื้นสำรดทำด้วยผ้าสักหลาดสีม่วง กว้าง ๑๐ เซนติเมตร วางเฉียง ๓๖องศา ทาบบนสำรดรอบขอบบริเวณกลางอกเสื้อ มีแถบทอง กว้าง ๑ เซนติเมตรที่ริมทั้งสองข้างแบ่งครึ่งผ้าสักหลาดสีม่วงที่เหลือ ๘ เซนติเมตร ทาบแถบทอง กว้าง๑ เซนติเมตร บนผ้าสักหลาดสีม่วง ณ จุดแบ่งครึ่งข้างละ ๑ แถบ รวม ๒ แถบและใช้แถบทอง กว้าง ๐.๕ เซนติเมตร ทาบบนผ้าสักหลาดสีม่วงส่วนที่เหลือทั้งสองข้างมีตราสัญลักษณ์มหาวิทยาลัยทำด้วยโลหะสีทอง สูง ๖ เซนติเมตรติดกลางสำรดเฉียงทั้งสองข้าง(ข)สำรดต้นแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอน กว้าง ๓.๕เซนติเมตร พื้นสำรดทำด้วยผ้าสักหลาดสีม่วง มีแถบทอง กว้าง ๑ เซนติเมตรที่ริมทั้งสองข้าง(ค)สำรดปลายแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอน กว้าง ๓.๕เซนติเมตร พื้นสำรดทำด้วยผ้าสักหลาดสีม่วง มีแถบทอง กว้าง ๑ เซนติเมตรที่ริมทั้งสองข้างให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยรูปดอกไม้ทิพย์ ๙ ดอก มีเกสรเป็นพลอยสีม่วงกึ่งกลางสายสร้อยประดับตราสัญลักษณ์มหาวิทยาลัยดุนนูนลงยายึดติดกับครุยประมาณร่องหัวไหล่(๒)กรรมการสภามหาวิทยาลัย เช่นเดียวกับนายกสภามหาวิทยาลัย แต่ไม่มีสายสร้อยประดับ(๓)คณาจารย์มหาวิทยาลัย เช่นเดียวกับกรรมการสภามหาวิทยาลัย เว้นแต่สำรดรอบขอบพื้นสำรดทำด้วยผ้าสักหลาดสีม่วงกว้าง ๑๐ เซนติเมตร มีแถบทอง กว้าง ๑ เซนติเมตร ที่ริมทั้งสองข้าง เว้นระยะห่าง๐.๕ เซนติเมตร ทั้งสองข้าง ทาบแถบทอง กว้าง ๐.๗ เซนติเมตร เว้นระยะห่าง ๐.๕เซนติเมตร ทั้งสองข้าง ทาบแถบทอง กว้าง ๑ เซนติเมตร ส่วนที่เหลือทั้งสองข้างมีตราสัญลักษณ์มหาวิทยาลัยทำด้วยโลหะสีทองสูง ๖ เซนติเมตร ติดบนสำรดรอบขอบด้านหน้าอกทั้งสองข้างมาตรา๗[๓] สีประจำคณะ มีดังต่อไปนี้(๑) คณะครุศาสตร์อุตสาหกรรม สีม่วงแดง(๒) คณะเทคโนโลยีคหกรรมศาสตร์ สีชมพู(๓) คณะเทคโนโลยีสื่อสารมวลชน สีเทา(๔) คณะบริหารธุรกิจ สีฟ้า(๕) คณะวิทยาศาสตร์และเทคโนโลยี สีเหลือง(๖) คณะวิศวกรรมศาสตร์ สีเลือดหมู(๗) คณะศิลปศาสตร์ สีขาวนวล(๘) คณะสถาปัตยกรรมศาสตร์และการออกแบบ สีน้ำตาล(๙) คณะอุตสาหกรรมสิ่งทอและออกแบบแฟชั่น สีน้ำเงินเข้มมาตรา ๘ให้มหาวิทยาลัยเทคโนโลยีราชมงคลพระนครจัดทำครุยวิทยฐานะเข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการสมชาย วงศ์สวัสดิ์นายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยเทคโนโลยีราชมงคล พ.ศ.๒๕๔๘ ประกอบกับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติดังกล่าวบัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลพระนคร(ฉบับที่ ๒) พ.ศ. ๒๕๕๓[๔]หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยเทคโนโลยีราชมงคลพระนครได้เปิดสอนสาขาวิชาการบัญชีเพิ่มขึ้นและได้กำหนดสีประจำคณะของคณะสถาปัตยกรรมศาสตร์และการออกแบบขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาการบัญชีรวมทั้งกำหนดสีประจำคณะของคณะสถาปัตยกรรมศาสตร์และการออกแบบ จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลพระนคร(ฉบับที่ ๓) พ.ศ. ๒๕๖๐[๕]มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมณฑิตา/ผู้จัดทำ๒๗ เมษายน ๒๕๕๔วิภา/ตรวจ๑๓ มิถุนายน ๒๕๕๔ปุณิกา/เพิ่มเติม๙ พฤษภาคม ๒๕๖๐[๑] ราชกิจจานุเบกษาเล่ม ๑๒๕/ตอนที่ ๑๓๘ ก/หน้า ๗๘/๓๑ ธันวาคม ๒๕๕๑[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลพระนคร(ฉบับที่ ๓) พ.ศ. ๒๕๖๐[๓]มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลพระนคร (ฉบับที่ ๒) พ.ศ. ๒๕๕๓[๔] ราชกิจจานุเบกษาเล่ม ๑๒๗/ตอนที่ ๖๕ ก/หน้า ๑๓/๒๒ ตุลาคม ๒๕๕๓[๕] ราชกิจจานุเบกษาเล่ม ๑๓๔/ตอนที่ ๓๗ ก/หน้า ๗/๑ เมษายน ๒๕๖๐